Ukraina teeneline meistersportlane

Ukraina teeneline meistersportlane (ukraina keeles Заслужений майстер спорту України) on nimetus (kuni 2006 aunimetus) spordi valdkonnas Ukrainas. 

Aunimetus asutati 1992. aastal. Aunimetusega kaasneb rinnamärk. Rinnamärgid on nummerdatud. Märgi number 1 omanikuks sai 1993. aastal Serhi Bubka.

2006. aastal kehtestati Ukrainas ühtne spordiklassifikatsioon.

Aunimetuse andmise üldised kriteeriumid: Ukraina kodakondsusega sportlane on saanud medalikoha olümpiamängudel või olümpiaala maailmameistrivõistlustel, kahel korral tulnud olümpiaalal Euroopa meistriks või mitteolümpiaalal tulnud kahel korral maailmameistriks või võitnud MM-il kolm medalit. 

Enne 1991. aastat kuulus Ukraina Nõukogude Liidu koosseisu ja Ukraina NSV väljapaistvamad sportlased said NSV Liidu teenelise meistersportlase aunimetuse. Nii näiteks ukraina tippkergejõustiklane Serhi Bubka sai selle aunimetuse 1983. aastal.

Ukraina teenelisi meistersportlasi
1993 – Sergi Bubka, kergejõustik
2000 – Vladõslav Terziul, alpinism
2005 – Juri Anikjejev, kabe
2005 – Darja Tkatšenko, kabe
2005 – Sergei Karjakin, male
2009 – Oleksandr Kutšer, jalgpall

Aunimetuse on saanud ka kergejõustiklane Inessa Kravets.

Viited

Kategooria:Ukraina sport
Kategooria:Aunimetused